Aed-mustköömne rasvõli

Aed-mustköömne seemneõli (ka aed-mustköömne rasvõli; Oleum Nigellae sativae; black seed oi) on aed-mustköömne seemnetest (viljad) erilisel külmpressi meetodil valmistatud õli.

Õli koostis on varieeruv ja oleneb taime kasvukohast ning valmistus- ja hoidistamismeetoditest.

Biokeemiline koostis (osaline)

Rasvõli (kuni 38%) sisaldab palmit-, mürist-, beheen-, palmitool-, ole-, linool-, γ-linoleen- ja arahhidoonhapet, steroide (β-sitosterool, kolesterool, kampesterool, stigmasterool, α-spiasterool), triterpeenseid saponiine (hederageniin, melantiin, melantigeniin), alkaloide (nigellidiin (mürgine), nigellisiin, nigellimiin), flavonoide (kvertsetiin, kempferooli triglükosiidid), sahhariide (38%), tanniine ja vitamiine.

Farmakoloogilised uuringud

Meditsiinilised ja farmakoloogilised uuringud on näidanud aed-mustköömne seemneõli mitut terapeutilise potentsiaaliga mõju inimeste ja osade laboriloomade haiguslike seisundite korral.

 Toime endokriinsüsteemile 
 Antidiabeetiline toime 

Diabeedi korral vähendavad (hoiavad ära) toimeained pankrease Langerhansi saarte β-rakkude (komplekteerivad insuliini ja amüliini) morfoloogilisi muutusi.

Õli manustamine vähendab märkimisväärselt seerumi glükoosi ja suurendab seerumi insuliini määra.

 Toime immuunsüsteemile 

Seemnete koostisained modulleerivad immuunsüsteemi toimimist, nende bioaktiivsed komponendid tõhustavad T-rakkude ja loomulike tappurrakkude vahendatud immuunvastuseid.

Õli pikemaajaline manustamine võib muuta antiinflammatoorsete ja proinflammatoorsete tsütokiinide profiile. Arvatakse, et õli ja selle bioaktiivsed ühendid käituvad interferoonilaadsete ühenditena.

 Antibakteriaalne toime 
 Helikobakter 

Helicobacter pylori infektsiooniga patsientide uurimisel selgus, et õlil on kliiniliselt olulised Helicobacter pylori vastased toimed võrreldes kolmikraviga.

 Allergiavastane toime 

Uuringud on kinnitanud aed-mustköömne õli allergiavastast toimet ja seda saab kasutada osade allergiliste haiguste ravis.

 Antihistamiinne toime 

Histamiini eritavad basofiilid ja nuumrakud ja nendega seostatakse allergilisi reaktsioone, mis osalevad bronhiaalastma, urtikaaria ja toiduallergiate immunopatoloogias.

Õli ja aktiivsete toimeainete regulaarsest manustamisest ja nende antihistamiinsest toimest histamiini vahendatud põletikuliste seisundite korral võivad leevendust saada allergilist astmat põdevad astmaatikud jmt.

 Kiirguskaitse 

Toimeained kaitsevad rakke ioniseeriva kiirguse kahjuliku toime eest. Suukaudselt enne kiiritusravi manustatud õli takistas põrnas ja tüümuses paiknevate lümfifolliikulite hukkumist ja kiirendas nende regeneratsiooni.

NSO võib osutuda taimseks ja üsna ohutuks kaitsevahendiks ioniseeriva kiirguse eest, mida kasutatakse osade vähivormide kiiritusravi korral, takistades immunosupressiooni.

 Toime autoimmuunhaiguste korral 
 psoriaas;
 reumatoidartriit (õlikapslid)

Õli on eksperimentaalse autoimmuunse entsefalomüeliidi (EAE) haigusmudelis, mida kasutatakse inimestel polüskleroosi uuringute alusena, näidanud teadlasi innustavaid tulemusi.

 Kasvajavastane toime 

Õli ja tümokinoon on osade in vitro vähirakuliinide uuringutes efektiivsed vere-, kopsu-, neeru-, maksa-, kõhunäärme- eesnäärme-, emakakaela, soole- ja nahavähi korral.

Vähirakkudele negatiivse toime molekulaarseid mehhanisme praegu ei tunta.

 Parasiitidevastane toime 

Vähendab maksas ja soolestikus erinevas arengujärgus Schistosoma mansoni , Aspiculuris tetraptera, kääbus-paelussi Hymenolepis nana elumust.

 Toime hingamiselundkonnale 

Õli avaldab toimet bronhiaalastma korral, täpseid mehhanisme ei tunta; arvatakse, et õli toimib lihastele lõõgastavalt.

Õli on katsetes näidanud terapeutilist toimet kerge ja mõõduka allergilise riniidi korral.

 Toime seedeelundkonnale 
 Maksa kaitsev toime 

Õlil on maksa (maksarakud) ja neerude toksikatsiooni eest kaitsev toime, mille on indutseerinud kas haigus või mürkkemikaalid.

 Magu kaitsev toime 

Osade uuringute kohaselt on õlil kliiniliselt olulised toimed Helicobacter pylori'ga seostatud haavandite ravis.

Seemnete vesiekstrakt vähendas histamiini stimuleeritud maohappe sekretsiooni.

Nigella sativa soodustab sapinõristust.

 Põletikuvastane toime 

In vitro uuring tuvastas teatud koostisainete, nagu dithymoquinone, thymohydroquinone, tümool ja tümokinoon, võimalikku põletikuvastast toimet. Lisauuringud peaksid välja selgitama, kuidas saaks neid kasutada mittesteroidsete põletikuvastaste ravimite sarnaste ainetena.

Õlis leiduvad toimeained on näidanud tõhusat põletikuvastast toimet – prostaglandiinide ja leukotrieenide inhibitsioon, mitmete selliste eksperimentaalsete haigusmudelite korral nagu eksperimentaalne entsefalomüeliit, koliit, peritoniit, ödeem ja artriit.

Toime on allergilise astma, allergilise riniidi kerge ja mõõduka vormi korral.

Nigella sativa vähendab munasarjaeemalduse läbinud rottidel (OVX) osteoporoosi ilminguid.

 Antioksüdantne toime 

Põletikulisi protsesse seostatakse reaktiivsete hapnikuühendite (sh lämmastikoksiid) moodustamise ja nende molekulide ringlusega elusorganismis.

Õli kaitseb neeru-, maksa- ja ajurakke vabade hapnikuosade kahjustava toime eest (toimib antioksüdandina).

Õli vähendab kiiritusravijärgset oksüdatiivset stressi.

 Toime kardiovaskulaarsüsteemile 

Õli alandab vererõhku ja mõjub soodsalt hingamisele.

Randomiseeritud platseebo-kontrollitud kontrollrühmaga juhuslikustatud uuringu tulemuste kohaselt alandab õli tarbimine süstoolset ja diastoolset vererõhku, kusjuures kõrvaltoimeid ei tuvastatud.

Koos küüslaugu ja meega saab seda edukalt rakendada kõrgrõhu ravis.

Õli toimeained on efektiivsed ja vähendavad riski haigestuda ateroskleroosi, selle all peetakse silmas seerumi LDL-i ehk madaltihedusega lipoproteiinide taseme alanemist ja HDL ehk kõrgtihedusega lipoproteiinide taseme tõusu.

 Toime kesknärvisüsteemile 

Pole teada, kas õlil on ka antikonvulsiivne (krambivastane) toime epilepsia (refractory epilepsy) korral.

Pole teada, kas aed-mustköömne õlil on sarnane toime nagu aed-mustköömne alkoholi ekstraktil, millega saab ravida loomadel esilekutsutud ja osadel inimestel esinevat Parkinsoni tõbe.

 Toime kuse-suguelundkonnale 

Randomiseeritud platseebo-kontrollitud kontrollrühmaga juhuslikustatud uuring näitas õli soodsat toimet meeste viljatusele (sperm).

 Neere kaitsev toime 

Õli kaitseb neere (neerurakke) vabade hapnikuosade kahjustava toime eest (toimib antioksüdandina).

 Diureeteline toime 

Toimib kuseeritust suurendavalt.

 Rasestumisvastane toime 

Pole teada, kas õli toimib sarnaselt suukaudselt manustatud seemnetega rasestumisvastase vahendina ja kutsub fertiilses eas naistel esile menstruatsiooni.

Ajaloolist

Muḩammadile omistatakse "ravitarkus": aed-mustköömne seemneõli ravivat kõiki haigusi, kuid ei aita surma vastu. 

Viited

Kirjandus
 S. Piippo, U. Salo, "Meelte ja tunnete taimed". Tallinn, Varrak, lk 326–329, 2007 
 Ain Raal, "Maailma ravimtaimede entsüklopeedia", lk 608, Tallinn: Eesti Entsüklopeediakirjastus, 2010

 Teadusuuringutes
 PubMed Central: Nigella sativa
 Bahman Nickavar, Faraz Mojab, Katayoun Javidnia, Mohammad Ali Roodgar Amoli, Chemical Composition of the Fixed and Volatile Oils of Nigella sativa L. from Iran, 2003
 Rinaldi Salea, Edward Widjojokusumo, Apriliana Wahyu Hartanti, Bambang Veriansyah ja Raymond R Tjandrawinata, Supercritical fluid carbon dioxide extraction of Nigella sativa (black cumin) seeds using taguchi method and full factorial design, DOI : http://dx.doi.org/10.7243/2052-9341-1-1, 2013

 Terapeutiline potentsiaal
 Cuneyt Taymana,, Ferhat Cekmeza, Ilker Mustafa Kafab, Fuat Emre Canpolata, Merih Cetinkayaa, Alparslan Tonbulc, Sema Uysald, Turan Tunca, S. Umit Saricia, Protective Effects of Nigella sativa Oil in Hyperoxia-Induced Lung Injury, Arch Bronconeumol. 2013;49:15–21. – 49. väljaanne, nr 01, DOI: 10.1016/j.arbr.2012.11.003
 Aftab Ahmad, Asif Husain, Mohd Mujeeb, Shah Alam Khan, Abul Kalam Najmi, Nasir Ali Siddique, Zoheir A. Damanhouri, ja Firoz Anwar, A review on therapeutic potential of Nigella sativa: A miracle herb, Asian Pac J Trop Biomed. mai 2013; 3(5): 337–352., doi: 10.1016/S2221-1691(13)60075-1, PMCID: PMC3642442

 Loodustoode
 Mustköömne õli Nigella Sativa
 Black Seed….The cure for everything
 Black cumin seed oil
 Schwarzkümmelöl
 Kalonji Oil Capsules(120 Capsules)
 100% Organic Black Seed Oil

 Kõrvaltoimed
 Black Seed Oil Side Effects, 30. september 2014

Kategooria:Droogid
Kategooria:Toidulisandid
Kategooria:Õlid